На основу члана 70. став 2. и 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019 и 72/2019), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 12. Одлуке о буџету општине Гаџин Хан за 2020. годину („Службени лист града Ниша“ број 101/2019) и предлога Службе за буџет, финансије и пореску администрацију број 217-400-322/20-IV/01 од 1703.2020. године,

Општинско веће општине Гаџин Хан на седници одржаној 17. марта 2020. године, доноси

**Р Е Ш Е Њ Е**

**О УПОТРЕБИ СРЕДСТАВА СТАЛНЕ БУЏЕТСКЕ РЕЗЕРВЕ**

1. Из средстава утврђених Одлуком о буџету општине Гаџин Хан за 2020. годину (“Службени лист града Ниша” број 101/2019):

**Раздео 5**

**Програм 15 – Локална самоуправа**

**0602- 0010 – Стална буџетска резерва**

**Функција 130 - Опште услуге**

**Позиција 80.**

**Економска класификација 499000 - Средства резерве**

**ОДОБРАВАЈУ СЕ** средства у износу од **200.000,00** динара (двестотинехиљададинара) Црвеном крсту Гаџин Хан за набавку интервентних пакета услед појаве заразног вируса COVID-19.

1. Средства из тачке 1. овог предлога распоређују се у оквиру

**Раздео 5**

**Програм 11- Социјална и дечја заштита**

**Програмска активност 0901-0005-Подршка реализацији програма Црвеног крста**

**Функционална класификација 090 – Социјална заштита некласификована на другом месту**

**Позиција 55**

**Економска класификација 481000 – Дотације невладиним организацијама**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства сталне буџетске резерве користе се у складу са Законом о буџетском систему за финасирање расхода и издатака на име учешћа Републике Србије, односно локалне власти, у отклањању последица ванредних околности, као што су земљотрес, поплава, суша, пожар, клизишта, снежни наноси, град, животињске и биљне болести, еколошка катастрофа и друге елементарне непогоде, односно других ванредних догађаја, који могу да угрозе живот и здравље људи или проузрокују штету већих размера.

Штаб за ванредне ситуације општине Гаџин Хан је на седници одржаној дана 16.03.2020. године, под бројем 217-135/20-I/2 донео Закључак у коме врши разматрање стања и доношење закључка за предузимање мера на територији општине Гаџин Хан поводом донете Одлуке о проглашењу ванредног стања у Републици Србији од 15.03.2020. године поводом појаве заразног вируса COVID-19.

Црвени крст Гаџин Хан је поднео захтев за набавку интервентних пакета хране и хигијене, као и средстава за заштиту и дезинфекцију и горива за развоз пакета.

Како би се у што краћем року извршила набавка горе наведених пакета средства се обезбеђују из сталне буџетске резерве.

Број: 217-400-136/20-III

У Гаџином Хану, 17.03.2020. године

ОПШТИНСКО ВЕЋЕ ОПШТИНЕ ГАЏИН ХАН

ПРЕДСЕДНИЦА,

Марија Цветковић